Իսկ արտաքին շուկա ելքի հնարավորությունները բարելավվելու որևէ շանս ևս չենք ունենա, քանի որ Ասոցացման անդամ երկրները, ամենայն հավանականությամբ, ներքին շուկան պաշտպանելու բանաձևեր կկիրառեն, և չի բացառվում, որ Մաքսային միության անդամ երկրների համար բարձր մաքսատուրքեր և սանկցիաներ կսահմանվեն: Այս դեպքում նույնպես առաջին հարվածը մենք ենք կրելու, քանի որ ստիպված ենք լինելու օգտվել Վրաստանի ճանապարհից, որը Ասոցացման անդամ է: Մյուս հարևաններից՝ Թուրքիայի և Ադրբեջանի հետ որևէ հարաբերություն չունենք, միակ պահուստային տարբերակը մնում է չափազանց բարդ աշխարհաքաղաքական իրավաիճակում գտնվող Իրանը, որն այսօր խնդիր ունի մի կողմից հստակեցնելու հարաբերությունները ՌԴ-ի, մյուս կողմից կարգավորել հարաբերությունենրը ԱՄՆ-ի ու Եվրոպայի հետ: